По закључењу Споразума Молотов-Рибентроп, августа 1939. године, Литванија је требало да припадне немачкој сфери утицаја, али је избијањем Другог светског рата Немачка препустила Литванију Совјетском Савезу у замену за пољски град Лублин и део Варшавске провинције. Тако је под пристиском Совјетског Савеза, 21. јула 1940. године, успостављена Литванска Совјетска Социјалистичка Република. Трупе Црвене армије ушле су у Литванску ССР 15. јуна, а 3. августа је комунистичка влада Литванске ССР прогласила је приступање Литванске ССР Совјетском Савезу, као четрнаесте конститутивне републике.